Ribe Stifts Adresseaviser, 1836-10-18
Udenlandske Efterretninger. Spanien. Fra de nordlige Provindser haves Efterretning om en ikke ubetydelig Kamp, som foranledigedes derved, at Carlisterne d. 1ste October angrebe de forenede brittiske og christiniske Tropper i Forskandsningerne ved Alta, mellem St. Sebastian og Passages. Kampen, som begyndte om Morgenen Kl. 5, udbredte sig snart over hele Linien; den varede i 12 Timer og var meget blodig, da flere Positioner bleve erobrede og igjen tagne tilbage. Carlisterne have efter egen Tilstaaelse lidt et Tab af 1000 Mk. Døde og Saarede. Den officielle Beretning fra General Evans angiver den brittiske Legions Tab til 53 Døde og 188, Saarede, de spanske Regimenters til 19 D. og 121. S. Blandt de Faldne vare 6 Officerer og blandt det Saarede 32. J de let Saaredes Tal befinder sig Gen. Evans selv. Samme Beretning anslaaer ogsaa Carlisternes Tab til 1000 Md. Udfaldet af denne Træfning vakte saa stor Bestyttelse i det carlistiske Hovedqvarteer, at General Villareal forlangte en Vaabenstilstand, som ogsaa blev antagen af Evans paa tre Dage. - Gomez synes, uagtet det oftere omtalte Nederlag, som han har lidt, uforstyrret at fortsætte sine Bevægelser. Jfølge senere Efterretninger stod han sydlig for Sierra Morena, i Kongeriget Jean; men i den sidste Tid havde man Jntet hørt om ham, og man var i Madrid noget urolig over denne Uvished. Journal des Debats yttrede nylig, at, da Gommez ingenlunde kunde vente at gjøre Lykke i Andalusien, vilde han formodentlig trække sig hen langs med Sydsiden af Sierra Morena, derpaa overskride denne Bjergkjede igjen ved Manchas og Estremaduras Grændser og siden kaste sig ind i Bjergegnene ved Toledo, hvor han vilde være i Stand til at holde sig længere. Om General Alaix hedte det, at han, besværet af den store Mængde Fanger, ikke havde været i Stand til at forfølge Gomez; men Rodil, som i Slutningen af September, havde sit Hovedqvarteer i Buendia, yttrer i en Skrivelse, at han havde truffet Anstalter til at befrie Alaix fra Fangerne og Bagagen, samt at han, naar han havde sat sig i Forbindelse med denne General og St. Miguel, vilde skride til Foretagender, som kunde retfærdiggjøre Fædrenelandets Tillid til hans Troppers udmærkede Egenskaber. Jøvrigt har endnu en anden carlistisk Høvding, General Sanz, begyndt et Streife tog og er i de sidste Dage af September falden ind i Asturien. Om dette Tog yttrer Journal des Debats, at det vel maa agtes for tvivlsomt, om Sanz vil sætte sig fast i Asturien, eller om han vil trænge videre frem til Gallicien, eller om han maaskee vil søge over Leon, Palencia og Valadolid at naae Bjergene ved Segovia, for derfra at true Provindsen Madrid. - Den østerrigske, den sardiniske og den neapolitanske Chargs d'Affaires ere afreiste fra Madrid. J en tidligere Beretning hedie det, at de vare bortviste; men dette gjælder dog kun om den Sidstnævnte, hvem Regjeringen virkelig har befalet at reise. Om Aarsagen hertil beretter Morning-Chroniele, der nu ansees for Lord Palmerstons Organ, at de Spaniere, som, forsynede med Passer fra den constitutionelle Regjering, besøgte de neapolitanske Lande, vare underkastede bestandige Drillerier og Fornærmelser af Politi Embedsmændene; at den spanske Consul i Palermo var paa en voldsom Maade bleven uddreven af sit Huus og med Haan og Uret forviist Landet; at den officielle neapolitanske Tidende havde ingen Dag ladet gaae forbi, uden at haane den spanske Regjering og dens Embedsmænd, ja selv Engellænderne og den brittiske Legion; at den vel for dette Forhold var bleven viist tilrette, men havde holdt sig skadesløs ved at uddele til fine Abonnenter et Portræt af D. Carlos, med Underskrift: "Carl den 5te", og, hvad der er det Vigtigste, at den spanske Chargs d'Affaires, som besværede sig derover hos Fyrst Cassano, fik af denne den Besked, at den neapolitanske Regjering, ved ikke at anerkjende Dronningen, lagde tydelig for Dagen, at den anerkjendte D. Carlos, som den altsaa var fuldkomment berettiget til at kalde "Carl den 5te". Som en følge af dette Svar, fandt den spanske Regjering sig forpligtet til, uden Videre, at bryde med Neapel, kalde sin Chargs d'Affaires tilbage og give den Neapolitanske Reisepass. - Den til Madrid bestemte scanske Gesandt, Grev Latour=Maubourg, passerede d. 5te October gjennem Bayonne.